Legal Document

Category: 778

Text:
42. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.416/1047 της 7 Αυγ./8 Σεπτ. 1979 (ΦΕΚ Β' 766) Περί υπαγωγής εις την Ασφάλισιν του Κλάδου Ασθενείας και Μητρότητος του ΙΚΑ των συνταξιούχων του Ταμείου συντάξεων Ηθοποιών Συγγραφέων και Τεχνικών Θεάτρου, οίτινες τυγχάνουν μέλη του Ταμείου Αρωγής των Σωματείων Ελλήνων Τεχνικών Θεάτρου. Έχοντες υπ’ όψει : 1.Τας διατάξεις του άρθρ. 2 παρ. 2 του Ν.Δ. 4104/1960 (ΦΕΚ 147/1960 τ.Α'). 2.Την υπ’ αριθ. Δ3/2087/6.12.77 (ΦΕΚ 1278/6.12.77 τ.Β') κοινήν απόφασιν Πρωθυπουργού και Υπουργού Κοινωνικών Υπηρεσιών. 3.Την υπ’ αριθ. 91/19.1.78 απόφασιν του Δ.Σ. του ΙΚΑ ληφθείσαν κατά την υπ’ αριθ. 2/19.1.78 συνεδρίασιν αυτού., 4.Την απόφασιν του Δ.Σ. του Ταμείου Συντάξεων Ηθοποιών Συγγραφέων και Τεχνικών Θεάτρου ληφθείσαν κατά την υπ’ αριθ. 2977/5.8.77 συνεδρίασιν αυτού, αποφασίζομεν : 1.Εγκρίνομεν την υπαγωγήν εις την ασφάλισιν του Κλάδου Ασθενείας και Μητρότητος του Ιδρύματος Κοινωνικών Ασφαλίσεων συνταξιούχων του Ταμείου Συντάξεων Ηθοποιών, Συγγραφέων και Τεχνικών Θεάτρου, οίτινες είναι μέλη του  Ταμείου Αρωγής του Σωματείου Ελλήνων Τεχνικών Θεάτρου, και δεν καλύπτονται υπό ετέρου φορέως δια τον εν λόγω Κλάδον. 2.Η υπέρ του Ι.Κ.Α. εισφορά δια την υπαγωγήν εις την ασφάλισιν αυτού των ανωτέρω συνταξιούχων, ορίζεται εις ποσοστόν 10% επί του συνολικού ποσού της υπό του Ταμείου Συντάξεων Ηθοποιών   Συγγραφέων,  και   Τεχνικών  Θεάτρου  κα(Αντί για τη σελ. 124,37(ε) Σελ. 124,37(ζ) Τεύχος 1301 - Σελ. 7 Υπαγωγή σε ασφάλιση και είσπραξη εισφορών 15Β.Γ.α.42 ταβαλλομένης συντάξεως, εξ ου 6 % εις βάρος του Ταμείου και 4% εις βάρος των συνταξιούχων. 3.Το Ταμείον  Συντάξεων Ηθοποιών, Συγγραφέων και Τεχνικών Θεάτρου υποχρεούται να παρακρατή κατά μήνα την εισφορά εις το ΙΚΑ εντός των υπό των κειμένων διατάξεων, οριζομένων προθεσμιών. 4.Η ισχύς της παρούσης άρχεται από της πρώτης του επομένου της δημοσιεύσεώς της, μηνός.